
Aŭstraliaj 

Lingvoilo Google Translate Plena llustrita Vortaro 

PLENUMITA 01/06/2017 Tricentdudekkvara eldono (unua eldono 20/09/2011) 

Sendu nova|o|n, leterojn, fotojn, informojn al Roger Springer 

Redaktoro Roger Springer Provlegita de Franciska Toubale 

SENDATA AL 325. La informa kaj noma paĝoj reaperos nur en la dekaj eldonoj 

Oni povos metu siajn nomon, retadreson, kaj nomon de siaj lando kaj urbo al la ricevanta listo 

Ekstudis pli ol 875,000 lernantoj en la Esperanto-kurso de Duolingo. 

https://www.duolingo.com/course/eo/en/Learn-Esperanto-Online (Ekde la 28a de Maja 2DI5) 

La Esperanta Retradio donas bonan ĉirkaŭ-5- 
minutan aŭskultadon/legadon ĉiun tagon. 

http://esperantaretradio.blogspot.co.at/?view=magazine 




★★★★★★★★★★★★★★★★★★★★★★★★★★★★★★★★★★★★★★★★★★★ 



La Manlia Esperanto-Klubo 

Anoj kunvenas la unuan kaj trian Sabatojn je la lOatm. $ 


V 5 ' 


Bavarian Beer Cafe, Manly Wharf. Unu taso da klubpagata kafo 
La 3a de Junio estis la unua Sabato. Venu! 





Mi ĉeestos tiun bonan Esperantan klubon kaj raportas al AE pri la klubo. Roger Springer 


★★★★★★★★★★★★★★★★★★★★★★★★★★★★★★★★★★★★★★★★★★★ 

“Malgrava historieto pri mia vivo” (Bob Felby) 

Nun AE kopias la tutan libreton iom post iom ĝis la fino. 

Bona rakonto kaj bona Esperanto 

Ĉapitro 1 Mia infanaĝo (7a parto) 

La printempo estis bela en “Gl. Enghave”. Tiam venis multaj homoj, eĉ iu kun lignokruro. 
Venis ankaŭ tranĉil- kaj tondilakrigisto, ĉar ĉe ni li povis perlabori iom da mono ! Ili trinkis multe 

/V 

da biero. Iuj ludis alcordionon kaj aliaj violonon. Ciuj sciis kanti. Mi admiris ilin mirante, ke iuj 
homoj estas tiom talentaj. 

Ni estis multaj knaboj en Gl. Enghave, kaj ni fondis piedpilkludantan grupon. Ni ludis sur 
unu el la bienistaj kampoj. 

Iun tagon ni legis en la gazeto, ke buso venos tra la strato meze de nia ĝardenaro. Ni infanoj, 
t.e. Gerda, Borge kaj mi, staris ĉe la nova bushaltejo lcaj gape rigardis la tute novan buson flavan. 
Ni estis fotografitaj, la aŭtobuso haltis, kaj iom poste forveturis, ĉar ni ne eniris ĝin, kaj la postan 

tagon nia bildo aperis en la taggazeto. Jes, vere, oni komencis konsideri ankaŭ nin civilizitaj 
homoj ! 

Estis en Gl. Enghave ankaŭ vendejo. Iu riĉulo venis el Kopenhago kaj disvendis 
necesaĵojn. Eblis aĉeti ĉion necesan por la vivo. La sola malavantaĝo estis, ke ĉiun vendredon 
oni devis pagi por la tuta pasinta semajno. Do vendredojn neniu iris butikumi ! 

Mia paĉjo ofte sendis min tien por aĉeti al li razilklingon. Tia razilklingo lcostis tiam 10 
ore, t.e. 10 oerojn, 2.5 cendojn. Iam mi revenis de la vendejo sen la klingo. “Kie en la mondo 
estas la klingo ?” demandis paĉjo. “Kiu klingo ?” respondis mi. Kune paĉjo kaj mi reiris al la 
vendejo, Paĉjo demandis, ĉu mi vere estis tie aĉetante klingon. La vendejisto diris, ke jes. Tiam 
paĉjo kaj mi iris hejmen la saman vojon, kiun mi sola iris iom da tempo antaŭe. Feliĉe ni trovis 
la razilklingon, kaj paĉjo povis razi sin. 

Li uzis tiun klingon kiom eble plej multajn fojojn. Kiam ĝi estis tro malakra, li akrigis ĝin, 
ne! ne sur sia propra pordosojlo, sed sur tiu de la najbaro. 

Tiu nia najbaro estis tre purema. Li ĉiam aperis freŝe razita. Tio amuzis nin normalulojn, 
kiuj alkutimiĝis al paĉjo. Diris nia najbaro, ke ĉar li laboras en la kotonŝpinejo en Valby, kie la 
kotonpolvo tiklas kaj jukigas lin, li tre ŝatis post la laboro esti tute pura. Same kiel ni ĉiuj hodiaŭ, 
ĉu ne ? 

Doŭrigota Bob Felby 

★★★★★★★★★★★★★★★★★★★★★★★★★★★★★★★★★★★★★★★★★★★ 


X Turka Stelo 

La revueto de la turka esperantistaro 


Saluton Kara Roĝer, 

Ĉu mi povas fariĝi abonanto de via novaĵletero? 

Interalie mi eldonas monatan revueton "Turka Stelo" kiu ankau 
estas senpaga, kaj mi povas abonigi la interesantojn per nomo + 
retpoŝtadreso. Sed al tiuj kiuj ne volas aboni, la revuetoj ankad 
troviĝas en nia retejo ĉe: 

https://esperantoturkiye.wordpress.com/cateqory/derqi-revueto/ 



Mia fina demando: "Ĉu mi povas republikigi artikolojn el via bulteno en mia 
revueto?" 

Amike, Vasil Kadifeli 


★★★★★★★★★★★★★★★★★★★★★★★★★★★★★★★★★★★★★★★★★★★ 


Kiu estas la plej facila lingvo por eskimoj? 

La membroj de la Melburna Esperanto-Asocio kune solvis la ĉisubajn tradukojn 
de malfacilaj anglaj esprimoj. Ni simpatiu kun la kompatindaj eskimoj, kaj kun la 
bonŝanca mi. Ĉiuj tiuj esprimoj aperis en la ĵurnalo "The Age". Se vi trovas pli bonan 
tradukon, igu ĝin komunikati. Ne provu laŭvorte traduki la frazojn! 

1) . When in the film the two men frock up -- Dum en la filmo la du viroj tute ekvestas sin 
virinecaj. 

2) . A bruising rise to the top for them -- Obstakla leviĝo ĝis la pinto por ili. 

3) . That quirky new comedy oozes charm -- Tiu kaprica nova komedio elfluigas ĉarmon. 

4) . The program "Living Black" is cool stuff -- La programo "Nigruli" estas interesaĵo. 

5) . We should keep a close eye at the weather -- Ni atente observadu la veteron. 

6) . We are always taking the weather with us -- Ni ĉiam sekvatas de la sama vetero. 

7) . Beef it up, mates! -- Uzu pli da forto (Plifortigu ĝin), kamaradoj! 

8) . She's now acting in a meatier role -- Ŝi nun aktoras en pli signifa rolo. 

9) . One needs to have all one's ducks in a row -- Oni devas ordigi ĉiujn siajn taskojn laŭ 
graveco. 

10) . "Emirates" is nipping at the heels of "Singapore Airlines" for second spot among the long- 
haul carriers -- "Emirregnoj" preskaŭ atingas la nivelon de "Singapura Flugkompanio" por la 
dua rango inter la longdistancaj transportistoj. 

11) . For women, sexual desire is malleable -- Por virinoj la seksumdeziro estas direkte 
ŝanĝebla. 

12) . Your latest lover is certainly dragging his feet -- Cia nuna amanto certe prokrastas. 

13) . He has a music festival under his belt -- Li jam partoprenis en muzikfesto. 

14) . The tax fraud case extradition case will be decided. -- Oni decidos pri la afero de la 

alilandigo en la kazo de la impoŝtfraŭdo. 

15) . The country is to keep ships coming in -- a) La lando daŭros ebligi ke ŝipoj envenu. 

b) La lando daŭros reteni ŝipojn envenantajn. 

16) . They were stretchered to the heli -- lli brankard(um)atis al la helikoptero. 

17) . Victimhood is not mandatory -- Viktimeco ne estas deviga. 

18) . Time flies like an arrow, but fruit flies like a banana - La tempo flugas kiel sago, sed 
frukto-muŝo ŝatas bananon. 

19) . Atheism is a non-prophet organization -- Ateismo estas neprofeta organizo. 

20) . Can an atheist insure against Acts of God? -- Ĉu ateisto povas ricevi asekuron kontraŭ 
Agoj de Dio? 

21) . If enough people favourite something, it becomes more visible and more popular -- Se 

sufiĉe da homoj aldonas ion al sia favor(aĵ)aro, ĝi plividebliĝas kaj plipopulariĝas. 

22) . The de-facto benchmark contract deals -- La negocoj de kontraktoj laŭ efektiva 
mezurbazo. 

23) . Out of pocket expenses -- Memkrompagaĵoj. 

24) . I'm going for a dip-- a) Mi iras naĝi; b) Mi iras batali. 

25) . A moving scenery in a moving scenery -- Emociiga pejzaĝo en moviĝanta scenejo. 

26) . Don't get off your bike = Don't get your bra in a tangle = Don't get your knickers in a 

knot -- Neekscitiĝu! Morcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 


AEA informas. i** i*% i** i** 



Aŭstralia Esperanto-Asocio c /- g.p.o. box 2122, Meiboume 3001 

Pri Amikumu Saluton, 

Koran dankon pro via daŭra membreco de la 
Aŭstralia Esperanto-Asocio. 

Unu el la multaj roloj de AEA estas helpi aŭstraliajn 
esperantistojn kiuj laboradas por la movado. 

Pli frue en la jaro AEA sponsoris gravan projekton 
por krei poŝtelefonan aplikaĵon (apon), kiu celas ligi 
proksimajn esperantistojn, kaj instigi ilin kunveni kaj babili. 

Eble vi jam aŭdis pri ĉi tiu projekto - Amikumu - gvidata de 
sidnejano Richard Delamore kaj berlinano Chuck Smith. 

Nu, ni vere ĝojas anonci ke la apo estis lanĉita 
pasintan monaton, kaj jam havas pli ol 3 000 uzantojn, kiuj 
sendis pli ol 50 000 mesaĝojn! Do, se vi ankoraŭ ne elŝutis 
la (senkostan) apon, ni forte rekomendas ke vi faru tion: 
aliĝu al la nova komunumo kaj subtenu ĉi tiun bonegan 
projekton. 

Ni alkroĉis flugfolion pri Amikumu, sed vi ankaŭ 
povas lerni pli, kaj elŝuti la apon ĉe 
https://amikumu.com/eo/ . 

Se vi konas aliajn esperantistojn, kiuj eble ankoraŭ 
ne estas uzantoj de Amikumu, plusendu al ili ĉi tiun 
mesaĝon. Kaj diru saluton se vi vidas unu el ni en 
Amikumu! 

Plej bondezire, 

Estraranoj de AEA: Sandor Horvath, Jonathan Cooper, Esther Parris, Heather Heldzingen, 
Indrani Beharry-Lall, Joanne Johns 

★★★★★★★★★★★★★★★★★★★★★★★★★★★★★★★★★★★★★★★★★★★ 

La Verda Stelo 

La Verda Stelo (esperanto: Verda Stelo) estis unue proponita en iu 
1892 artikolo en ‘La Esperantisto’ por uzo kiel simbolo de 
reciproka rekono inter esperantistoj. 

Dum jaroj, ĉiu sciis, ke esperantisto identigas sin, kun la 
malgranda verda stelo kiun li portas. Nun la plej multaj Esperanto- 
parolantoj ne plu portas tiujn pinglojn. Kial ne? 

Roger Springer 

★★★★★★★★★★★★★★★★★★★★★★★★★★★★★★★★★★★★★★★★★★★ 

Ne plu da nomoj! 

Kara Vera,mi ne malkaŝos vian ameman nomon por mi, kaj certe ne la devenon. Tio 
restu inter vi kaj mi. 

Kaj ankau - mi volas eviti poste ian eblan kromnomon de iu ajn! Pli ol sufiĉis tiaĵoj!! 

Indrani Beharrylall 

★★★★★★★★★★★★★★★★★★★★★★★★★★★★★★★★★★★★★★★★★★★ 

Kelkaj travivajoj miaj. 

La nunan semajnon, la lastan de Majo, mi vizitis la nordan kaj la sudan partojn 
de la insulo-provinco Tasmanio, parto de suda Aŭstralio, kiu suda Aŭstralio enhavas 
sudan Vestralion, Saŭstralion, Viktorion, kaj Tasmanion. Mi tie ne renkontis Esperantistojn, ĉar 
mi ne havis ilia(j)n nomo(j)n kaj adreso(j)n. Kaj eĉ se mi havus, mi ne konus ilin estantajn novaj 
Esperantistoj. Mi renkontis plurajn malnovajn geamikojn, unu da ili la unua edzino de George 
Lancaster, kiu lasta instruis, kun mi, Esperanton kiel oficialan fakon en la Friends-Lernejo en 
Hobarto en la 1950-aj jaroj. Ĉar mi forlasis Tasmanion en 1960 por loĝi kaj instrui en 
Melburno, kaj post mi forlasis Tasmanion en 1962 por oftalmoskopiumi (okulspecialisto) en 
Britujo Georgo, Esperanto ne plu oficiale instruatis en la Friends' School. Esperanton mi 
oficiale ekinstruis post kelkaj jaroj en la melburna Caulfield Grammar School. 

Vojaĝinte multfoje tra tuta Aŭstralio, mi plu opinias, ke Tasmanio estas la plej bela kaj 
interesa provinco de Aŭstralio. Do mi estas "tasmaniako" (tasmanio-maniulo). Ankaŭ tie la 
vetero estis same milda kiel en Viktorio dum la antaŭa kaj dum ĉi tiu aŭtuno. 

Unufoje, en 1957, Alida kaj mi kondukis grupon de Esperanto-lernantaj geknaboj de la 
Friends-Lernejo al la supro de Monto VVellington, nun parto de Granda Hobarto. La vetero 
estis bela kaj suna kaj varma, sed ni tamen surhavis varmajn vestojn, ĉar la temperaturo ĉiam 
estas iomete aŭ iomege pli malvarma sur la montopinto. Ni aŭtobusis ĝis duonvoje sur la 
monton, kaj piediris la reston, aŭ almenaŭ tion ni intencis. Ĉi tiun tagon estis iomege pli 
malvarme sur la monto kaj post tri kvaronhoroj da promenado ni eniris veteron kun forta 
neĝoŝtormo kaj malfacilege plu grimpis la vojon al la supro. Sed malpost ol alveni tie, kie oni ja 
povas ŝirmi sin en publika kabano, kelkaj el la infanoj ne plu kapablis tiri sin pli alten, kaj ni 
haltis en la surtera kaj la falanta neĝoj. Unu el la infanoj ekhavis frostovundon (frostbite) en 
kelkaj fingropintoj, kaj poste bezonis medicinan helpon. Tiu knabino en sia posta junula 
periodo fariĝis medicina kuracisto. Kiam poste ŝi laboris en la malsanulejo en viktoria Geelong, 
ŝi iomete Esperant-umis kun la malgranda Geelong Esperanto-grupo. Tiu grupo iam invitis la 
melburnanojn porceremonie planti en la loka botanika parko Esperanto-arbon, kun permeso 
de la loka distrikto. 

Nu, sur la pinto de Mount VVellington staras konstruaĵoj uzataj por elsendi 
televidoprogramojn. Ĉiam tie estas kelkaj deĵoristoj. Iliaj veturiloj havas neĝpneŭmatikaĵojn, 
kaj por forfandi la neĝon ĉirkaŭ la konstruaĵo kaj sur la vojo ili havas Diesel-maŝinon kiu 
elŝprucigas grandajn flamojn. Hazarde iu el iliaj veturiloj preterpasis el la supro nian grupon kaj 
konstatis, ke ni bezonis helpon. Ili transportis la infanojn kaj nin al la televida staciejo kaj 
ŝprucis la flamojn al nia grupo sen bruligi nin, kaj ni sekve elfrostiĝis. Posttio ili transportis nin 
al la suna kaj varma kaj senneĝa piedo de la monto, kaj ni piede daŭrigis nian ekskurson 
retroen al la urbo. 

La sekvantan tagon la veturilo de la televidostacio mem kaptiĝis pro la dika neĝo kaj devis 
forlasati duonvoje, kaj la deĵoristoj devis resti sur la monto. 

La dudek infanoj de la Esperanto-grupo lernadis la lingvon lunĉhore, ĉar tiam Esperanto 
ankoraŭ ne estis parto de la lerneja horaro. Ili formis sian Esperanto-klubon kiel parton de la 
lernejo. Dudek jarojn poste mi staris sur la rando de ĵava vulkano kiam salutis min unu el miaj 
antaŭaj lernantoj. Ankaŭ tiu monto, vulkanmonto, estis tre alta, tiom ke tropikaj plantoj ne 

povus kultivati tie, 
partoj de Indonezic 

Noto: Mi verkis 1 

\ \ 

kaj kie oni do kreskigis nederlandajn legomojn, kiel brasikojn, kiuj en multaj 
) ne kreskigeblas, pro la daŭra varmo. 
a ĉisuprajn spertojn ankaŭ por montri Esperanto-stilon. 

Marcel Leereveld. 


★★★★★★★★★★★★★★★★★★★★★★★★★★★★★★★★★★★★★★★★★★★ 


Semajna raporto de Melburno 

LUDVESPERO 

Bedaŭrinde la ludvespero por ĉi tiu monato estis nuligita ĉar Petro kaj mi 
devis vojaĝi al Brisbano. 

DIMANĈA KUNVENO 

Dimanĉon la 28an de Majo kvar homoj kunvenis ĉe Cafe Beer Deluxe. Ili babilis kaj ludis la 
novan Esperanto-ludon de Peter VVilliamson. 

Nia signo ĉifoje montris "Melbourne Esperado Association" - do oni pli kaj pli proksimiĝas 
al la ĝusta nomo. 

ADIAŬO POR LA BISHOPS 

Lundon la 29an de Majo 17 homoj kunvenis ĉe Ross House por adiaŭi Jennifer kaj Alan Bishop 
antaŭ ol ili reiros al Anglujo por esti kun siaj familianoj. Ni ĝuis bonajn manĝaĵojn kaj trinkaĵojn 
kaj multaj homoj kortuŝante parolis pri la du gravaj Esperantistoj. 

VENONTAJ KUNVENOJ 

Dimanĉon 4an de Junio je 15:00 Kunveno por komencantoj ĉe Cafe Beer Deluxe, 
Federation Square 

Lundon 5an de Junio je 18:30 Lunda kunveno ĉe Ross House, 247 Flinders Lane 

Sabaton 24an de Junio je 19:00 Ludvespero ĉe Alchemists Refuge, 328 Little Lonsdale Street 
NUNAJ SEKVANTOJ (Alklaku la nomon por iĝi plua!) 

Meetup - 804 Instagram - 73 


Facebook-292 Telegram-20 Twitter — 253 

JoanneJohns 

★★★★★★★★★★★★★★★★★★★★★★★★★★★★★★★★★★★★★★★★★★★ 

FLAGOJ DE LA MONDO sendi 

Esther Parris 


Flago Lando Ĉu vi konas la flagojn? 

Flago Lando? 



Landnomo : Benino 
Ĉefurbo : Porto Novo 
Ŝtatestro: Patrice Talon 



Landnomo : 

Ĉefurbo : 

Ŝtatestro: 



Landnomo: Butano 
Ĉefurbo : Timbuo 

Ŝtatestro: Jigme Khesar Namgvel VVangchuck 



Landnomo : 

Ĉefurbo : 

Ŝtatestro: 



Landnomo: Bolivio 
Ĉefurbo : La-Pazo 
Ŝtatestro: Evo Morales 



Landnomo : 

Ĉefurbo : 

Ŝtatestro: 



Landnomo: Egipito 

vVWWWV^vVvVWWWVvVvWVv^ iAyw%JSxAitwwww'. 

Ĉefurbo : Kairo 

Ŝtatestro: Abdel Fattah el-Sisi 




Landnomo : 

Ĉefurbo : 

Ŝtatestro: 



Landnomo: Salvadoro 


Cefurbo : San- Salvadoro 
Ŝtatestro: Salvador Sanchez Ceren 


Landnomo : 

Ĉefurbo : 

Ŝtatestro: 


VYYYYYYYYYYYYYW 



Landnomo: Ekvatora Gvineo 


Cefurbo : Malabo 

Ŝtatestro: Teodoro Obiang Nguema Mbasogo 

VYYYYYYYYYYYYYYYYYYYYYYY _ VYYYYYYYYYYYYYY M ^^ a -WYyYyYyYyYyYyYV-, YYYYYYYYYYYYYYYYYY1MtYYYY _ 


Landnomo : 

Ĉefurbo : 

Ŝtatestro: 



Landnomo : Zambio 
Ĉefurbo : Lusako 
Ŝtatestro: Edgar Lungu 



Landnomo : 

Ĉefurbo : 

Ŝtatestro: 



Landnomo : Vatikano (aŭ Vatikanurbo J 
Ĉefurbo : Vatikanurbo 
Ŝtatestro: Francisko la 1-a 


I I 


Landnomo : 

Ĉefurbo : 

Ŝtatestro: 


Landnomo: Kostariko 


Cefurbo : San- Joseo 
Ŝtatestro: Luis Guillermo Solis 



Landnomo : 

Ĉefurbo : 

Ŝtatestro: 


Landnomo: La Reĝlando Belgio (aŭ Belgujo J 
Ĉefurbo : Bruselo 
Ŝtatestro: Filipo la 1-a 

_ : ... . ! . . 



Landnomo : 

Ĉefurbo : 

Ŝtatestro: 


★★★★★★★★★★★★★★★★★★★★★★★★★★★★★★★★★★★★★★★★★★★ 



En la elsendo de la 29a de majo, Marcel rakontas kelkajn spertojn el sia vivo. 
Unu el la temoj de tiu elsendo estas la rifuĝintoj kaj enmigrintoj, do eblas aŭdi 
interalie intervjuon de Sandor Horvath pri la temo 


Informas la kunvokanto de la Esperanto -grupo. Franciska Toubale 

